Wanodya ingkang sampun nambut silaning akrami, sasampunipun anggarap sari, môngka lajêng botên, ngantos sawatawis lami utawi beda kalihan padatanipun, punika pratôndha yèn anggarbini, punapa malih yèn lajêng doyan tilêm kêpengin nênêdha, ototipun sami mrêngkêl, untunipun kraos sakit, utawi asring munêk-munêk kêdah mutah, ingkang makatên punika bokmanawi jalaran ewah ing urat-uratipun lêmbat, sabab ing salêbêting guwa garbaning wanodya wau wontên kanthonganipun bayi: ambadhodhog dening kisènan